Tiener sit lank ná moord oor tabletrekenaar | Maroela Media
Dimakatso Surprise Mathemane (19) is Donderdag in die Sekgosese-streekshof tot 20 jaar tronkstraf gevonnis nadat hy die 22-jarige student, Khomotso Mokgerere (22), vermoor het. Hy is ook tot 10 jaar tronkstraf gevonnis op aanklag van gewapende roof.
Lt.kol. Moatshe Ngoepe, woordvoerder van die polisie, het gesê die voorval het verlede jaar in Februarie plaasgevind.
"Die beskuldigde het Mokgerere op 13 Februarie 2016 van sy tabletrekenaar beroof en hom daarna met 'n mes aangeval voordat hy met die tabletrekenaar gevlug het," het Ngoepe verduidelik. "Die polisie het hom binne vyf dae opgespoor en hom met die oorledene se tabletrekenaar betrap."
Kan jy dit glo. Mens koop 1 vir onder R1000.
Toe word hy ge'surprise' met tronkstraf in plaas van 'n tablet.
Net weereens nog 'n voorval waar duidelik gewys word dat 'n gedeelte van Suid Afrika se populasie NIE oor die vermoë beskik om die uitkoms van hulle dade in ag te neem tydens die pleeg van sulke dade nie. Het hierdie persoon ooit in ag geneem dat hy vir 'n lang tyd tronkstraf sal moet uitdien vir sy onaanvaarbare gedrag? Dit wil nie so voorkom nie….en daarom is straf nie 'n afskrikmiddel wat hulle gedrag sal beïnvloed nie.